ОПШТИНА БЕОЧИН

Комисија за утврђивање права за доделу

субвенција у виду енеретских ваучера корисницима

ЈАВНИ ПОЗИВ

ПРИВРЕДНИМ СУБЈЕКТИМА РЕГИСТРОВАНИМ ЗА ПРОДАЈУ ОГРЕВА

1. На основу одредби Правилника о додели субвенција у виду енергетских ваучера број: 01-110-1 од 16.01.2023. године (у даљем тексту: Правилник) Комисија за утврђивања права за доделу субвенције у виду енергетских ваучера корисницима расписује Јавни позив ради избора привредних субјеката који су код Агенције за привредне регистре регистровани за делатност продаје огрева.

2.Предмет јавног позива јесте избор привредних субјеката који се баве продајом огревног дрвета, брикета, пелета и угља.

3.Право учешћа на Јавном позиву имају сва заинтересована правна лица и предузетници регистровани у АПР за обављање делатности продаје огрева.

4. Домаћинства која остваре право на енергетске ваучере могу набавити огрев искључиво од привредних субјеката изабраних путем Јавног позива.

5. Пријава за учешће на Јавном позиву подноси се на прописаном обрасцу, који је доступан на званичном сајту општине Беочин [**www.beocin.rs**](http://www.ruma.rs/) и на писарницама Општинске управе Беочин, Светосавска 25 и Општинског услужног центра, Школска 2 (Дом кутуре).

6. Пријава са пратећом документацијом подноси се Комисији за утврђивање права за доделу субвенције у виду енергетских ваучера корисницима на писарници Општинске управе Беочин, Светосавска 25.

Рок за подношење пријава је 10 дана од дана објављивања Јавног позива на сајту општине Беочин.

7.На основу приспелих пријава Комисија ће саставити листу привредних субјеката и исту објавити на интернет презентацији општине Беочин.

Привредни субјекти пријављени по јавном позиву обавезују се да приме ваучере од Корисника ваучера за куповину огревног дрвета, брикета, пелета и угља.

8. Све додатне информације и обавештења могу се добити у Одељењу за буџет и финансије Општинске управе Беочин, на телефон 021-870-260 сваког радног дана у времену од 7,00 до 15,00 часова а у току трајања Јавног позива.

Број:01-401-14 ПРЕДСЕДНИК КОМИСИЈЕ:

Дана: 24.01.2023.године Гордана Ћировић